ກອງປະຊຸມສຸດຍອດເອເພັກ
ພວກຜູ້ນຳຂອງອົງການເອເພັກ ໄປເຕົ້າໂຮມກັນທີ່ໂຢໂກຮາມາ ເພື່ອເຂົ້າຮ່ວມປະຊຸມສຸດຍອດ
ພວກຜູ້ນຳຈາກ 21 ປະເທດ ພວມໄປເຕົ້າໂຮມກັນທີ່ນະ ຄອນໂຢໂກຮາມາປະເທດຍີ່ປຸ່ນ ໃນວັນສຸກມື້ນີ້ ເພື່ອເຂົ້າ ຮ່ວມກອງປະຊຸມສຸດຍອດ ເປັນເວລາ 2 ມື້ຂອງອົງການ ການຮ່ວມມືທາງດ້ານເສດຖະກິດໃນເຂດເອເຊຍປາຊີຟິກ ຫຼື APEC ພວກຜູ້ນຳຂອງປະເທດເຫຼົ່ານີ້ກຳລັງປະຊຸມກັນ ລຸນຫຼັງ ກອງປະຊຸມສຸດຍອດຂອງກຸ່ມຈີ 20 ທີ່ກຸງໂຊລ ບ່ອນທີ່ ຄວາມບໍ່ກໍ້າເກິ່ງທາງດ້ານການຄ້າ ແລະຄວາມເຄັ່ງຕຶງ ທາງດ້ານເງິນຕາ ຄອບງຳການສົນທະນາຫາລື ຂອງ ພວກຜູ້ນໍາຈາກ 20 ປະ ເທດທີ່ມີເສດຖະກິດໃຫຍ່ສຸດ ໃນໂລກ ລັດຖະມົນຕີການຕ່າງປະເທດຍີ່ປຸ່ນທ່ານ Seiji Maehara ໄດ້ດຳເນີນງານເພື່ອໃຫ້ມີການ ເພັ່ງເລັງໃສ່ເລື່ອງການຄ້າ ໃນກອງປະຊຸມສຸດຍອດ ຂອງອົງການ A-PEC ທ່ານ Maehara ເວົ້າວ່າ ທ່ານໄດ້ຮັບມອບໝາຍໃຫ້ສ້າງຕັ້ງເຂດການຄ້າເສລີທີ່ເຊື່ອມໂຍງ ກັບທຸກໆປະເທດໃນເຂດເອເຊຍປາຊີຟິກ ແຕ່ທ່ານກໍກ່າວຢໍ້າວ່າ ເປົ້າ ໝາຍທີ່ວ່ານີ້ບໍ່ພຽງ ແຕ່ຈະຊ່ອຍບັນດາປະເທດສະມາຊິກຂອງອົງການ APEC ທໍ່ນັ້ນ ແຕ່ຍັງຈະຊ່ອຍເສດຖະ ກິດຂອງໂລກນຳດ້ວຍ ສະຫະລັດກ່າວວ່າ ກຸ່ມພາຄີຂ້າມມະຫາສະມຸດປາຊີຟິກທີ່ເອີ້ນຫຍໍ້ວ່າ TPP ນັ້ນແມ່ນບາດ ກ້າວທຳອິດໄປສູ່ການສ້າງຕັ້ງເຂດການຄ້າເສລີ ຂອງບັນດາປະເທດສະມາຊິກອົງການ APEC ກຸ່ມພາຄີຂ້າມມະຫາສະມຸດປາຊີຟິກ ມີເປົ້າໝາຍແນໃສ່ ເພື່ອຍົກເລີກພາສີນຳເຂົ້າ ສຳລັບປະເທດສະມາຊິກຂອງກຸ່ມທີ່ມີຮວມທັງຍີ່ປຸ່ນແລະອອສເຕຣເລຍນັ້ນ